Ukmergės Šilo progimnazija

Ukmergės „Šilo“  progimnazija – dieninė, savarankiško mokymosi bendrojo lavinimo mokykla Ukmergėje, Miškų g. 45, vykdanti pradinio, pagrindinio ir papildomo ugdymo programas. Įstaigos kodas 190342531. Mokyklos patalpose (kairysis priestatas) yra baseinas, kurį  Ukmergės sporto centras administruoja nuo 2017 metų.

Filialai:
Ukmergės „Šilo“ progimnazijos Antakalnio pradinio ugdymo skyrius;
Ukmergės „Šilo“ progimnazijos Krikštėnų pradinio ugdymo skyrius.

Istorija 
Mokykla įsteigta 1988 metais Ukmergės 6-osios vidurinės mokyklos pavadinimu ir taip vadinosi iki 1998, kol jai buvo suteiktas „Šilo“ vidurinės mokyklos vardas. 1993-aisiais veiklą pradėjo pradinių klasių korpusas (Vilniaus g. 85). Pastato renovacija pradėta 2009, baigta 2010 metais. Dabartiniame pastate (Miškų g. 45) iki 2011-2012 m. mokslo metų pradžios šioje mokykloje mokėsi 5-12 klasių mokiniai. Nuo šių mokslo metų į tuometę „Šilo“ vidurinę mokyklą atkeltas šios mokyklos pradinukų korpusas (1-4 kl.). Šie mokslo metai buvo paskutiniai, kada buvo išleidžiama abiturientų karta. 2012-2013 mokslo metus įstaiga sutiko kaip pagrindinė mokykla. 2018 m. rugsėjį statusas pakeistas į progimnaziją.

Direktoriai 
Leonas Žuklys (1988 - 2019)
Darius Kaplūnas (2019 - dabar)

Išnašos

Nuorodos 
 Mokyklos svetainė

Ukmergė
Ukmergės rajono savivaldybės mokyklos
Lietuvos progimnazijos